pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงแรงงาน ออกระเบียบกองทุนสงเคราะห์ลูกจ้างฉบับใหม่ อำนวยความสะดวกให้ลูกจ้างใช้สิทธิรับเงินสงเคราะห์ได้รวดเร็วขึ้น
วันศุกร์ที่ 20 สิงหาคม 2564
กระทรวงแรงงาน ออกระเบียบกองทุนสงเคราะห์ลูกจ้างฉบับใหม่ อํานวยความสะดวกให้ลูกจ้างใช้สิทธิรับเงินสงเคราะห์ได้รวดเร็วขึ้น
กระทรวงแรงงานเผยราชกิจจานุเบกษาประกาศเผยแพร่ ระเบียบคณะกรรมการกองทุนสงเคราะห์ลูกจ้าง ว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย (ฉบับที่ 3) พ.ศ.2564 โดยมีผลบังคับใช้ตั้งแต่วันที่ 19 ส.ค.2564 เป็นต้นไป
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า จากสถานการณ์การแพร่ระบาดของโรคติดเชื้อไวรัสโคโรนา 2019 ได้ส่งผลกระทบต่อเศรษฐกิจของประเทศไทย รวมทั้งส่งผลกระทบต่อลูกจ้างที่ได้รับ ความเดือดร้อนจากการเลิกจ้าง และอาจไม่ได้รับการชดเชยตามกฎหมาย กรณีที่ลูกจ้างได้ยื่นเรื่องขอใช้สิทธิรับเงินช่วยเหลือจากเงินกองทุนสงเคราะห์ลูกจ้าง ซึ่งติดระเบียบที่ต้องปฏิบัติตามขั้นตอนที่ใช้ระยะเวลานาน ดังนั้นเพื่อบรรเทาความเดือดร้อนให้แก่ลูกจ้างที่ได้รับผลกระทบดังกล่าว กระทรวงแรงงานจึงได้ดําเนินการแก้ไขเพิ่มเติมระเบียบคณะกรรมการกองทุนสงเคราะห์ลูกจ้าง ว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย (ฉบับที่ 3) พ.ศ. 2564 เพื่อให้เกิดความชัดเจนในการพิจารณาคําขอรับเงินสงเคราะห์จากกองทุนสงเคราะห์ลูกจ้าง ซึ่งเมื่อวันที่ 18 สิงหาคม 2564 ราชกิจจานุเบกษา ได้ประกาศระเบียบดังกล่าวแล้ว โดยมีผลบังคับใช้ตั้งแต่วันถัดจากประกาศในราชกิจจานุเบกษา คือมีผลบังคับใช้ตั้งแต่วันที่ 19 ส.ค. 2564 เป็นต้นไป การแก้ไขระเบียบคณะกรรมการกองทุนสงเคราะห์ลูกจ้างครั้งนี้ ประเด็นสําคัญคือให้ลูกจ้างได้รับการบรรเทาความเดือดร้อนได้อย่างรวดเร็ว สามารถเข้าถึงสิทธิการขอรับเงินสงเคราะห์อย่างทั่วถึง
นางโสภา เกียรตินิรชา โฆษกกรมสวัสดิการและคุ้มครองแรงงาน (กสร.) กล่าวเพิ่มเติมว่า ระเบียบคณะกรรมการกองทุนสงเคราะห์ลูกจ้างฉบับใหม่นี้ มีประเด็นสําคัญ ได้แก่ กรณีนายจ้างนําคําสั่งพนักงานตรวจแรงงานไปยื่นอุทธรณ์ต่อศาลแรงงานจะต้องรอคําสั่งพนักงานตรวจแรงงานเป็นที่สุดลูกจ้างจึงมีสิทธิขอรับเงินสงเคราะห์จากกองทุนสงเคราะห์ลูกจ้าง ซึ่งได้แก้ไขระเบียบดังกล่าวเป็นลูกจ้างสามารถยื่นขอรับเงินสงเคราะห์ โดยไม่ต้องรอคําสั่งพนักงานตรวจแรงงานเป็นที่สุด หรือนายจ้างเลิกจ้างโดยไม่จ่ายค่าชดเชยเพราะเหตุที่นายจ้างไม่สามารถดําเนินกิจการต่อไป โดยพนักงานตรวจแรงงานมีคําสั่งให้นายจ้างจ่ายค่าชดเชยดังกล่าว แม้คําสั่งนั้นไม่เป็นที่สุด และขยายระยะเวลาการยื่นขอรับเงินสงเคราะห์ เดิมลูกจ้างต้องยื่นขอรับเงินสงเคราะห์ภายใน 1 ปี นับแต่วันที่คําสั่งพนักงานตรวจแรงงานเป็นที่สุด แก้ไขระเบียบเป็น ลูกจ้างสามารถยื่นขอรับเงินสงเคราะห์ภายใน 2 ปี นับแต่วันที่คําสั่งพนักงานตรวจแรงงานเป็นที่สุด นอกจากนี้การรักษาสิทธิในการยื่นคําขอรับเงินสงเคราะห์ เดิมลูกจ้างจะต้องมารับเงินสงเคราะห์ภายใน 60 วัน นับตั้งแต่วันที่ทราบผลการพิจารณาจ่ายเงินสงเคราะห์ หากไม่มารับเงินภายใน 60 วัน สิทธิการรับเงินสงเคราะห์นั้นเป็นอันระงับ แก้ไขระเบียบดังกล่าวเป็นกรณีลูกจ้างไม่สามารถมารับเงินภายใน 60 วัน ลูกจ้างสามารถยื่นคําขอรับเงินสงเคราะห์ใหม่ได้ภายใน 1 ปี หากมีข้อสงสัยเกี่ยวกับการขอรับเงินกองทุนสงเคราะห์ลูกจ้าง สามารถติดต่อสอบถามได้ที่สํานักงานสวัสดิการและคุ้มครองจังหวัดทุกจังหวัด หรือสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1546 หรือ 1506 กด 3
รัฐบาลไทย-ข่าวทำเนียบรัฐบาล-SME D Bank ขานรับมติ ครม. เดินหน้า ‘สินเชื่อรายเล็ก Extra Cash’ หนุนเอสเอ็มอีท่องเที่ยว เข้าถึงแหล่งทุนดอกเบี้ยต่ำ ไม่ต้องใช้หลักทรัพย์ค้ำประกัน
วันพฤหัสบดีที่ 8 กรกฎาคม 2564
SME D Bank ขานรับมติ ครม. เดินหน้า ‘สินเชื่อรายเล็ก Extra Cash’ หนุนเอสเอ็มอีท่องเที่ยว เข้าถึงแหล่งทุนดอกเบี้ยต่ํา ไม่ต้องใช้หลักทรัพย์ค้ําประกัน
SME D Bank พร้อมดําเนินการตามมติ ครม. เมื่อวันที่ 29 มิ.ย.2564 เห็นชอบขยายระยะเวลาการดําเนินหรือโครงการ “สินเชื่อรายเล็ก Extra Cash” จากเดิมวันที่ 30 มิถุนายน 2564 ออกไปถึงวันที่ 30 ธันวาคม 2564 ซึ่งจะช่วยเหลือ SMEs ที่ได้รับผลกระทบจากโควิด-19
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ในฐานะสถาบันการเงินของรัฐ เพื่อเอสเอ็มอีไทย พร้อมดําเนินการตามมติที่ประชุมคณะรัฐมนตรี (ครม.) เมื่อวันที่ 29 มิถุนายน 2564 ที่เห็นชอบขยายระยะเวลาการดําเนินโครงการสินเชื่อเพื่อช่วยเหลือผู้ประกอบการรายย่อยที่ได้รับผลกระทบจากการระบาดของไวรัสโคโรนา (โควิด-19) หรือโครงการ “สินเชื่อรายเล็ก Extra Cash” จากเดิมวันที่ 30 มิถุนายน 2564 ออกไปถึงวันที่ 30 ธันวาคม 2564 ซึ่งจะช่วยเหลือผู้ประกอบการเอสเอ็มอีที่ได้รับผลกระทบจากโควิด-19 ระลอกใหม่ โดยเฉพาะธุรกิจท่องเที่ยว และเกี่ยวเนื่อง เช่น โรงแรม ร้านอาหาร ภัตตาคาร ขนส่ง สปา ฯลฯ มีเงินทุนนําไปหมุนเวียน เสริมสภาพคล่อง สํารองเป็นค่าใช้จ่ายในการดําเนินธุรกิจ พร้อมกลับฟื้นธุรกิจได้ในอนาคต ทั้งนี้ จุดเด่นของ “สินเชื่อรายเล็ก Extra Cash” คือ เปิดกว้างกู้ได้ทั้งบุคคลธรรมดาและนิติบุคคล วงเงินกู้สูงสุด 3 ล้านบาทต่อราย อัตราดอกเบี้ยต่ําเริ่มต้นเพียง 3% ต่อปีใน 2 ปีแรก ผ่อนนานสูงสุด 5 ปี ปลอดชําระคืนเงินต้นสูงสุด 12 เดือน ที่สําคัญ ไม่ต้องใช้หลักทรัพย์ค้ําประกัน ผู้ประกอบการเอสเอ็มอีที่สนใจใช้บริการสินเชื่อ แจ้งความประสงค์ได้ผ่านช่องทางต่าง ๆ เช่น สาขาของ SME D Bank ทั่วประเทศ , LINE Official Account : SME Development Bank , เว็บไซต์ของ ธพว. (https://www.smebank.co.th/) และผ่านแอปพลิเคชัน “SME D Bank” ดาวน์โหลดได้ทั้งระบบ IOS และ Android เป็นต้น สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-ขอเชิญติดตามชมภาพบรรยากาศ !!Live สด ผ่านทาง Facebook Fan Page กระทรวงอุตสาหกรรม : https://www.facebook.com/industryprmoi
วันจันทร์ที่ 14 กุมภาพันธ์ 2565
ขอเชิญติดตามชมภาพบรรยากาศ !!Live สด ผ่านทาง Facebook Fan Page กระทรวงอุตสาหกรรม : https://www.facebook.com/industryprmoi
งาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม"
ขอเชิญติดตามชมภาพบรรยากาศ !!Live สด ผ่านทาง Facebook Fan Page กระทรวงอุตสาหกรรม : https://www.facebook.com/industryprmoi
งาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม”
วันจันทร์ที่ 14 กุมภาพันธ์ 2565
เวลา 10.00 น. - 12.00 น.
ณ ห้องโถง ชั้น 1 อาคารสํานักปลัดกระทรงอุตสาหกรรม
รัฐบาลไทย-ข่าวทำเนียบรัฐบาล-ดีอีเอส หนุน “การใช้ Digital Health Pass บนหมอพร้อม เพื่อการเดินทางในกลุ่มประเทศ EU”
วันพฤหัสบดีที่ 10 กุมภาพันธ์ 2565
ดีอีเอส หนุน “การใช้ Digital Health Pass บนหมอพร้อม เพื่อการเดินทางในกลุ่มประเทศ EU”
ดีอีเอส หนุน “การใช้ Digital Health Pass บนหมอพร้อม เพื่อการเดินทางในกลุ่มประเทศ EU”
เมื่อวันที่10กุมภาพันธ์2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ร่วมงานแถลงข่าวเรื่อง“การใช้Digital Health Passบนหมอพร้อมเพื่อการเดินทางในกลุ่มประเทศEU”โดยมีนายอนุทินชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข(สธ.)เป็นประธานฯพร้อมด้วยดร.สาธิตปิตุเตชะรัฐมนตรีช่วยฯสธ.นายธานีทองภักดีปลัดกระทรวงต่างประเทศร่วมแถลงข่าวณห้องประชุมชัยนาทนเรนทรชั้น2อาคาร1สํานักงานปลัดกระทรวงสาธารณสุข
ในการนี้ปลัดกระทรวงดิจิทัลฯ กล่าวย้ําว่ากระทรวงฯได้ร่วมพัฒนาระบบหลังบ้านกับกระทรวงสาธารณสุขสําหรับเอกสารที่เกี่ยวกับโควิด19ตามมาตรฐานสหภาพยุโรปซึ่งเป็นระบบที่ใหญ่ที่สุดในปัจจุบันนับเป็นโอกาสสําคัญของประเทศไทยในการนําเทคโนโลยีทางดิจิทัลมาพัฒนาระบบเอกสารรองรับเป็นการขับเคลื่อนDigital Transformationในช่วงการระบาดของโรคโควิด19ที่ช่วยพัฒนามาตรฐานของข้อมูลและยกระดับระบบข้อมูลของประเทศไทยให้สอดคล้องกับมาตรฐานสากลซึ่งจะเป็นประโยชนต่อการดําเนินธุรกรรมทางอิเล็กทรอนิกส์ของประเทศไทยในอนาคต
สําหรับระบบเอกสารรับรองเกี่ยวกับโควิด19ที่พัฒนาขึ้นดําเนินการภายใต้มาตรฐานความปลอดภัยของข้อมูลส่วนบุคคลและความปลอดภัยทางไซเบอร์มีการตรวจสอบความถูกต้องของข้อมูลจากหน่วยบริการสุขภาพที่ประชาชนเข้ารับบริการมีการลงลายมือชื่ออิเล็กทรอนิกส์กํากับในเอกสารรับรองทุกฉบับโดยใช้เทคโนโลยีโครงสร้างพื้นฐานกุญแจสาธารณะ(Public Key InfrastructureหรือPKI)เพื่อเข้ารหัสลับในการลงลายมือชื่อสามารถตรวจสอบการเปลี่ยนแปลงและป้องกันการปลอมแปลงได้มีการจัดเก็บหลักฐานการออกเอกสารรับรองด้วยเทคโนโลยีBlockchainเพื่อความปลอดภัยและความน่าเชื่อถือซึ่งกระบวนการทั้งหมดอยู่ภายใต้การกํากับดูแลของสํานักงานพัฒนาธุรกรรมอิเล็กทรอนิกส์(สพธอ.)หรือETDA
*************
รัฐบาลไทย-ข่าวทำเนียบรัฐบาล-รองปลัดกระทรวงมหาดไทยร่วมหารือประเด็นผู้หนีภัยการสู้รบกับเมียนมาร่วมกับผู้แทน UNHCR ประจำประเทศไทย
วันอังคารที่ 22 มีนาคม 2565
รองปลัดกระทรวงมหาดไทยร่วมหารือประเด็นผู้หนีภัยการสู้รบกับเมียนมาร่วมกับผู้แทน UNHCR ประจําประเทศไทย
รองปลัดกระทรวงมหาดไทยร่วมหารือประเด็นผู้หนีภัยการสู้รบกับเมียนมาร่วมกับผู้แทน UNHCR ประจําประเทศไทย
เมื่อวานนี้ (21 มี.ค. 65) เวลา 13.30 น. ที่ห้องประชุมเฟื่องนคร ชั้น 5 อาคารดํารงราชานุสรณ์ กระทรวงมหาดไทย นายกองเอก ชยาวุธ จันทร รองปลัดกระทรวงมหาดไทย ในฐานะหัวหน้าสํานักงานศูนย์ดําเนินการเกี่ยวกับผู้อพยพ กระทรวงมหาดไทย (สศอ.มท.) ให้การต้อนรับ นายจูเซ็ปเป้ เด วินเซ็นทิส ผู้แทนข้าหลวงใหญ่ผู้ลี้ภัยแห่งสหประชาชาติ (UNHCR) ประจําประเทศไทย ในโอกาสเข้าเยี่ยมคารวะและหารือเกี่ยวกับประเด็นผู้หนีภัยการสู้รบจากเมียนมา โดยมี นายชัยณรงค์ วาสนะสมสิทธิ์ รักษาการในตําแหน่งที่ปรึกษาด้านความมั่นคง ร้อยตรี สรมงคล มงคละสิริ ผู้อํานวยการกองการต่างประเทศ สํานักงานปลัดกระทรวงมหาดไทยในฐานะรองหัวหน้า สศอ.มท. และเจ้าหน้าที่ที่เกี่ยวข้อง ร่วมหารือ
นายกองเอก ชยาวุธ จันทร รองปลัดกระทรวงมหาดไทย กล่าวว่า ผู้หนีภัยการสู้รบจากเมียนมา (ผภร. ) พํานักอยู่ในพื้นที่พักพิงชั่วคราว 4 จังหวัดชายแดนด้านเมียนมา ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) มีโครงการฉีดวัคซีนป้องกันการแพร่ระบาดของโรคติดเชื้อ COVID-19 ในพื้นที่พักพิงชั่วคราวฯ โดยความอนุเคราะห์จากสภากาชาดไทยและกระทรวงสาธารณสุข ในขณะนี้กรมการปกครอง กระทรวงมหาดไทย ได้จัดเก็บและปรับปรุงฐานข้อมูลผู้หนีภัยการสู้รบจากเมียนมาให้ถูกต้องสมบูรณ์แล้ว จะส่งมอบให้ UNHCR ใช้ประกอบการดําเนินการในส่วนที่เกี่ยวข้องภายในเดือนมีนาคม ศกนี้
นายจูเซ็ปเป้ เด วินเซ็นทิส ผู้แทนข้าหลวงใหญ่ผู้ลี้ภัยแห่งสหประชาชาติประจําประเทศไทย ได้กล่าวขอบคุณกระทรวงมหาดไทยที่สนับสนุนการดําเนินการของ UNHCR ด้วยดีตลอดมา ทั้งนี้ UNHCR จะนําเสนอแนวทางแก้ไขปัญหา ผภร. ในระยะยาว ต่อหน่วยงานระดับนโยบายของไทย โดยจะนัดประชุมหารือแบบไม่เป็นทางการกับหน่วยงานที่เกี่ยวข้อง ในช่วงปลายเดือนเมษายน ศกนี้
รัฐบาลไทย-ข่าวทำเนียบรัฐบาล-กระทรวงสาธารณสุขและหน่วยงานในสังกัด รับรางวัลเลิศรัฐ ปี 64
วันศุกร์ที่ 17 กันยายน 2564
กระทรวงสาธารณสุขและหน่วยงานในสังกัด รับรางวัลเลิศรัฐ ปี 64
กระทรวงสาธารณสุขและหน่วยงานในสังกัด รับรางวัลเลิศรัฐ ปี 2564 รวม 8 รางวัล จากสํานักงานคณะกรรมการพัฒนาระบบราชการ (สํานักงาน ก.พ.ร.)
กระทรวงสาธารณสุขและหน่วยงานในสังกัด รับรางวัลเลิศรัฐ ปี 2564 รวม 8 รางวัล จากสํานักงานคณะกรรมการพัฒนาระบบราชการ (สํานักงาน ก.พ.ร.) โดยผลงาน “การพัฒนาแพลตฟอร์มระบบนิเวศข้อมูลดิจิทัลแบบบูรณาการ” ของสํานักงานปลัดกระทรวงสาธารณสุข กรมควบคุมโรค กรมวิทยาศาสตร์การแพทย์ และกรมการแพทย์ ได้รับรางวัลเลิศรัฐ สาขาบริการภาครัฐ ประเภทบูรณาการข้อมูลเพื่อการบริการ
นายแพทย์สุระ วิเศษศักดิ์ รองปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้รับรางวัลเลิศรัฐประจําปี พ.ศ.2564 จากสํานักงานคณะกรรมการพัฒนาระบบราชการ (สํานักงาน ก.พ.ร.) ซึ่งเป็นรางวัลที่มอบให้กับส่วนราชการที่มีผลการดําเนินงานพัฒนาคุณภาพบริการที่เป็นเลิศ ซึ่งนายวิษณุ เครืองาม รองนายกรัฐมนตรี เป็นประธานมอบรางวัล โดยกระทรวงสาธารณสุขและหน่วยงานในสังกัด ได้รับรางวัลเลิศรัฐ จํานวน 8 รางวัล ในจํานวนนี้เป็นหน่วยงานในส่วนกลาง 2 รางวัล ได้แก่ 1.ผลงานร่วมของสํานักงานปลัดกระทรวงสาธารณสุข กรมควบคุมโรค กรมวิทยาศาสตร์การแพทย์ และกรมการแพทย์ เรื่อง “การพัฒนาแพลตฟอร์มระบบนิเวศข้อมูลดิจิทัลแบบบูรณาการ” ได้รับรางวัลเลิศรัฐ สาขาบริการภาครัฐ ประเภทบูรณาการข้อมูลเพื่อการบริการ และสํานักงานปลัดกระทรวงสาธารณสุข (สป.) ได้รับรางวัลคุณภาพการบริหารจัดการภาครัฐ 4.0 ระดับก้าวหน้า
สําหรับหน่วยงานในภูมิภาคในสังกัดสํานักงานปลัดกระทรวงสาธารณสุข ได้รับรางวัลรวม 6 รางวัล แบ่งเป็น รางวัลบริการภาครัฐ ได้แก่ 1.โรงพยาบาลตะกั่วป่า เรื่อง “การพัฒนาระบบการแพทย์ฉุกเฉินทางทะเลฝั่งอันดามัน” ประเภทพัฒนาการบริการ ระดับดีเด่น 2.โรงพยาบาลสุรินทร์ เรื่อง “โปรแกรม Thai COC เพื่อการดูแลผู้ป่วยต่อเนื่องอย่างไร้รอยต่อ ประเภทขยายผลมาตรฐานการบริการ ระดับดีเด่น 3.โรงพยาบาลมหาชนะชัย จ.ยโสธร เรื่อง “เครื่องตรวจประเมินความรู้สึกเท้าผู้ป่วยเบาหวานแบบดิจิทัล” ประเภทนวัตกรรมการบริการ ระดับดี 4.โรงพยาบาลพหลพลพยุหเสนา จ.กาญจนบุรี เรื่อง “One Day One visit One Stop service” ประเภทนวัตกรรมการบริการ และ5.สํานักงานสาธารณสุขจังหวัดยะลา “ระบบการบริหารยาแบบผู้ป่วยมีส่วนร่วมขณะนอนโรงพยาบาลในจังหวัดยะลา ประเภทขยายผลมาตรฐานการบริการ และรางวัลการบริหารราชการแบบมีส่วนร่วม ได้แก่ โรงพยาบาลเทพา จังหวัดสงขลา ประเภทสัมฤทธิผลประชาชนมีส่วนร่วมระดับดี
ทั้งนี้ รางวัลเลิศรัฐ เป็นรางวัลแห่งเกียรติยศที่คณะกรรมการพัฒนาระบบราชการ (ก.พ.ร.) มอบให้หน่วยงานภาครัฐ แบ่งเป็น 4 รางวัล ได้แก่ รางวัลเลิศรัฐ รางวัลบริการภาครัฐ รางวัลคุณภาพการบริหารจัดการภาครัฐ และรางวัลการบริหารราชการแบบมีส่วนร่วม โดยปี 2564 มีหน่วยงานที่ได้รับรางวัลทั้งสิ้น 234 รางวัล
************************************ 17 กันยายน 2564
รัฐบาลไทย-ข่าวทำเนียบรัฐบาล-สธ. เผย ยังพบคลัสเตอร์งานศพ วงพนัน ต่อเนื่อง ย้ำให้เข้มมาตรการป้องกันตัวเองสูงสุด เพื่อทุกคน ได้กลับไปใช้ชีวิตปกติ
วันอังคารที่ 19 ตุลาคม 2564
สธ. เผย ยังพบคลัสเตอร์งานศพ วงพนัน ต่อเนื่อง ย้ําให้เข้มมาตรการป้องกันตัวเองสูงสุด เพื่อทุกคน ได้กลับไปใช้ชีวิตปกติ
กระทรวงสาธารณสุข เผย ยอดผู้ติดเชื้อโควิด 19 ภาพรวมของประเทศลดลง แต่ยังมีรายงานผู้ติดเชื้อเป็นกลุ่มก้อนจากงานศพและวงพนันต่อเนื่อง ขอให้ประชาชนเข้มงวดตามมาตรการป้องกันตัวเองสูงสุด เพื่อให้สถานการณ์ทุกพื้นที่ดีขึ้นและทุกคนสามารถกลับมาใช้ชีวิตได้อย่างปก
กระทรวงสาธารณสุข เผย ยอดผู้ติดเชื้อโควิด 19 ภาพรวมของประเทศลดลง แต่ยังมีรายงานผู้ติดเชื้อเป็นกลุ่มก้อนจากงานศพและวงพนันต่อเนื่อง ขอให้ประชาชนเข้มงวดตามมาตรการป้องกันตัวเองสูงสุด เพื่อให้สถานการณ์ทุกพื้นที่ดีขึ้นและทุกคนสามารถกลับมาใช้ชีวิตได้อย่างปกติมากที่สุด
วันนี้ (19 ตุลาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรคแถลงข่าวเกี่ยวกับสถานการณ์โควิด 19 และการฉีดวัคซีนโควิด 19 ว่า วันนี้มีผู้ป่วยโควิดรักษาหาย 10,731 ราย มากกว่าผู้ติดเชื้อใหม่ที่พบ 9,122 ราย เสียชีวิต 71 ราย โดยร้อยละ 85 ยังเป็นผู้สูงอายุ 60 ปีขึ้นไปและมีโรคเรื้อรัง ภาพรวมผู้ป่วยปอดอักเสบ ใส่ท่อช่วยหายใจ และเสียชีวิตลดลงเรื่อยๆ ส่วนภาพรวมผู้ติดเชื้อยังทรงตัว โดยการติดเชื้อในกทม.และปริมณฑลลดลง แต่การติดเชื้อในต่างจังหวัด โดยเฉพาะชายแดนใต้ยังอยู่ในระดับสูง ทั้งนี้ แม้ภาพรวมจะมีแนวโน้มผู้ติดเชื้อลดลง แต่ยังพบคลัสเตอร์ใหม่รายงานเข้ามาอย่างต่อเนื่อง จากการรวมกลุ่มของประชาชน เช่น งานศพ วงพนัน ดังนั้น ต้องขอความร่วมมือประชาชนให้เข้มงวดตามมาตรการป้องกันตัวเองใส่หน้ากากอนามัย เว้นระยะห่าง ลดการใกล้ชิด เพื่อให้สถานการณ์การแพร่ระบาดในทุกพื้นที่ดีขึ้น และทุกคนสามารถกลับมาใช้ชีวิตได้อย่างปกติมากที่สุด
นายแพทย์เฉวตสรรกล่าวต่อว่า สําหรับการฉีดวัคซีน วันที่ 18 ตุลาคม 2564 ฉีดวัคซีนได้เพิ่ม 914,527 โดส ได้ตั้งเป้าหมายปลายเดือนตุลาคมนี้จะฉีดให้ได้ร้อยละ 50 ของจํานวนประชากร ขณะนี้ฉีดเข็มที่ 1 ไปแล้วจํานวน 38,137,096 ราย เข็มที่ 2 จํานวน 26,474,522 ราย เข็ม 3 จํานวน 1,980,703 ราย ซึ่งเป็นไปตามเป้าหมาย แยกเป็นวัคซีนแต่ละชนิดได้ดังนี้ ซิโนแวค 22,267,275 โดส แอสตร้าเซเนก้า 29,747,511 โดส ชิโนฟาร์ม 11,031,696 โดส และไฟเซอร์ 3,545,839 โดส โดยเข็มที่ 1 กลุ่มบุคลากรทางการแพทย์ได้รับเกินร้อยละ 100 เจ้าหน้าที่ด่านหน้า ร้อยละ 63 อสม. ร้อยละ 74 ผู้ป่วยโรคเรื้อรัง 7 กลุ่มโรค ร้อยละ 65 ประชาชนทั่วไปร้อยละ 50 ผู้สูงอายุ ร้อยละ 61 หญิงตั้งครรภ์ ร้อยละ 14 และนักเรียนนักศึกษา อายุ 12 – 17 ปี ร้อยละ 27
************************************19 ตุลาคม 2564
**********************************
รัฐบาลไทย-ข่าวทำเนียบรัฐบาล-สธ. อบรมอาสาสมัครสาธารณสุขประชากรต่างด้าว ของ กทม.และสมุทรปราการ เฝ้าระวังสุขภาพจากโควิด 19
วันพฤหัสบดีที่ 18 สิงหาคม 2565
สธ. อบรมอาสาสมัครสาธารณสุขประชากรต่างด้าว ของ กทม.และสมุทรปราการ เฝ้าระวังสุขภาพจากโควิด 19
กระทรวงสาธารณสุข มอบประกาศนียบัตรให้อาสาสมัครสาธารณสุขประชากรต่างด้าว (อสต.) จาก กทม.และสมุทรปราการ รวม 47 คน ที่ผ่านการฝึกอบรมหลักสูตรเร่งรัดและหลักสูตรฟื้นฟูศักยภาพในการเฝ้าระวังสุขภาพ ป้องกัน และบรรเทาผลกระทบจากโรคโควิด 19
วันนี้ (18 สิงหาคม 2565) ที่กระทรวงสาธารณสุข ทันตแพทย์อาคม ประดิษฐสุวรรณ รองอธิบดีกรมสนับสนุนบริการสุขภาพ ได้รับมอบหมายจาก นายแพทย์ธงชัย กีรติหัตถยากร รองปลัดกระทรวงสาธารณสุข เป็นประธานมอบประกาศนียบัตรให้กับ อาสาสมัครสาธารณสุขประชากรต่างด้าว (อสต.) ที่ผ่านการฝึกอบรมหลักสูตรเร่งรัดและหลักสูตรฟื้นฟูศักยภาพในการเฝ้าระวังสุขภาพ ป้องกัน และบรรเทาผลกระทบจากโรคโควิด 19 พร้อมเปิดประชุมเชิงปฏิบัติการสรุปผลการดําเนินงานโครงการสร้างความมีส่วนร่วมของคนต่างด้าวในประเทศไทยในการเฝ้าระวังด้านสุขภาพ (FY 2021 : No Cost Extension 2022) การป้องกันและการบรรเทาผลกระทบจากโรคโควิด 19โดยมี นายแพทย์ธีรวีร์ วีรวรรณ ผู้อํานวยการกองสร้างเสริมสุขภาพ สํานักอนามัย กรุงเทพมหานครDr.Barbara Knustผู้อํานวยการโครงการสุขภาพผู้อพยพและผู้ลี้ภัย (DGMQ) ศูนย์ความร่วมมือไทย-สหรัฐฯ ด้านสาธารณสุข ผู้บริหารและเจ้าหน้าที่จากหน่วยงานที่เกี่ยวข้อง เข้าร่วมงาน
ทันตแพทย์อาคม กล่าวว่า กระทรวงสาธารณสุขได้ส่งเสริมการมีส่วนร่วมของคนต่างด้าวที่อาศัยอยู่ในประเทศไทยในการเฝ้าระวังด้านสุขภาพ โดยร่วมมือกับ ศูนย์ป้องกันและควบคุมโรคแห่งชาติ ประเทศสหรัฐอเมริกา (U.S.CDC) จัดทําโครงการสร้างความมีส่วนร่วมของคนต่างด้าวในประเทศไทยในการเฝ้าระวังด้านสุขภาพ ต่อเนื่องเป็นปีที่ 5 มีพื้นที่เป้าหมาย 10 จังหวัดที่มีประชากรต่างด้าวจํานวนมาก และจังหวัดที่มีพื้นที่พักพิงชั่วคราวผู้หนีภัยการสู้รบจากเมียนมา ได้แก่ กทม. ตาก สมุทรปราการ สมุทรสาคร ปทุมธานี ระยอง ระนอง ราชบุรี กาญจนบุรี และแม่ฮ่องสอน เพื่อช่วยเหลือคนต่างด้าวให้ได้เข้าถึงบริการด้านสุขภาพ และได้รับการเยียวยาเพื่อบรรเทาผลกระทบในสถานการณ์การระบาดของโรคโควิด 19 โดยพัฒนาอาสาสมัครสาธารณสุขประชากรต่างด้าว (อสต.) มาช่วยดูแลประชากรต่างด้าวในพื้นที่
ทันตแพทย์อาคม กล่าวต่อว่า กระทรวงสาธารณสุขมีการพัฒนาความรู้ของ อสต.อย่างต่อเนื่อง เพื่อให้ปฏิบัติหน้าที่ร่วมกับทีมเจ้าหน้าที่สาธารณสุข ในการดูแลสุขภาพของประชากรต่างด้าวในชุมชนได้อย่างมีประสิทธิภาพ ซึ่งที่ผ่านมา ได้ร่วมกันเฝ้าระวัง คัดกรองโรคโควิด 19 แนะนํามาตรการต่างๆ รวมถึงให้ได้รับการฉีดวัคซีนป้องกัน เพื่อให้เกิดความปลอดภัยกับคนในชุมชน โดยในวันนี้ มีการมอบประกาศนียบัตรให้กับ อสต. ที่ผ่านการฝึกอบรมหลักสูตรเร่งรัดและหลักสูตรฟื้นฟูศักยภาพในการเฝ้าระวังสุขภาพ ป้องกัน และบรรเทาผลกระทบจากโรคโควิด 19 จํานวน 47 คน จากพื้นที่กรุงเทพมหานครและสมุทรปราการ ซึ่งจะเป็น อสต.ต้นแบบ นําความรู้ไปขยายต่อให้กับ อสต.ทั่วประเทศ
นอกจากนี้ ช่วงวันที่ 18-19 สิงหาคม 2565 กองบริหารการสาธารณสุข สํานักงานปลัดกระทรวงสาธารณสุข ยังร่วมกับ กองสนับสนุนสุขภาพภาคประชาชน กรมสนับสนุนบริการสุขภาพ จัดประชุมเชิงปฏิบัติการผ่านระบบOnsite และ Online กับทุกจังหวัด เพื่อสรุปผลการดําเนินงาน ถอดบทเรียนในระดับพื้นที่ แลกเปลี่ยนเรียนรู้และนําแนวทางในการคัดกรองโรคโควิด 19 ไปใช้จัดระบบบริการสุขภาพคนต่างด้าวในชุมชนและพื้นที่พักพิงชั่วคราวฯ ให้เหมาะสมตามบริบทของแต่ละพื้นที่ต่อไป
************************************ 18 สิงหาคม 2565
รัฐบาลไทย-ข่าวทำเนียบรัฐบาล-รมว.อว. เผยแนวทางการพัฒนาอุดมศึกษาของ อว. หากเดินทางด้านวิทยาศาสตร์และเทคโนโลยี ควบคู่ไปกับด้านเศรษฐกิจเชิงสร้างสรรค์
วันพุธที่ 1 มิถุนายน 2565
รมว.อว. เผยแนวทางการพัฒนาอุดมศึกษาของ อว. หากเดินทางด้านวิทยาศาสตร์และเทคโนโลยี ควบคู่ไปกับด้านเศรษฐกิจเชิงสร้างสรรค์
รมว.อว. เผยแนวทางการพัฒนาอุดมศึกษาของ อว. หากเดินทางด้านวิทยาศาสตร์และเทคโนโลยี ควบคู่ไปกับด้านเศรษฐกิจเชิงสร้างสรรค์
20 พฤษภาคม 2565 ณ ชั้น 5 รอยัล พารากอน ฮอลล์ สยามพารากอน / ศาสตราจารย์ ดร. นายแพทย์สิริฤกษ์ ทรงศิวิไลปลัดกระทรวงการอุดมศึกษา วิทยาศาสตร์ วิจัยและนวัตกรรม (ปอว.) เสวนาในหัวข้อ “สิ่งแวดล้อมยุคใหม่เติบโตไปพร้อมกับเศรษฐกิจ” ร่วมกับ คุณวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม คุณกุลิศ สมบัติศิริ ปลัดกระทรวงพลังงาน คุณอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. จํากัด (มหาชน) คุณรุ่งโรจน์ รังสิโยภาส กรรมการผู้จัดการใหญ่ บริษัท ปูนซีเมนต์ไทย จํากัด (มหาชน) ดําเนินรายการโดย ศ.ดร.พิสุทธิ์ เพียรมนกุล เลขานุการรัฐมนตรีว่าการกระทรวงพลังงาน โดยมีคณะผู้บริหาร เจ้าหน้าที่และประชาชนทั่วไปเข้าร่วมรับชมการเสวนา ทั้งในรูปแบบ online และ offline
ศาสตราจารย์ ดร. นายแพทย์สิริฤกษ์ ทรงศิวิไลปลัดกระทรวงการอุดมศึกษา วิทยาศาสตร์ วิจัยและนวัตกรรม (ปอว.) กล่าวเกี่ยวกับ BCG ECONOMY MODEL ว่า BCG มีองค์ประกอบสําคัญที่เป็นตัวกระตุ้นอยู่หลายอย่างด้วยกัน อย่างแรก คือ BCG เป็นสิ่งที่ทุกคนอยากจะทํา พวกเราทุกคนอยากจะมีอากาศที่ดี อยู่ในสิ่งแวดล้อมที่ดี มีน้ําสะอาด มีอาหารที่ดี รวมทั้งสุขภาพที่ดี เพราะฉะนั้น BCG เป็นความประสงค์ของทุกคน ขณะนี้เราเริ่มเปิดประเทศหลังจากประสบกับปัญหาโควิด-19 สิ่งที่รัฐบาลไทยกําลังทําเป็นเรื่องของเศรษฐกิจ BCG ซึ่งมาถูกเวลาและถูกจังหวะ สิ่งนี้เป็นความประสงค์ของทั้งโลก อย่างที่สอง คือ เมื่อเราทําในประเด็น BCG ซึ่งเป็นวาระแห่งชาตินั้นเป็นเรื่องที่ถูกต้องและดีอยู่แล้ว แต่ถ้าเราไม่ทําจะเกิดผลเสียเยอะ ไม่ว่าจะเป็นด้านเศรษฐกิจ ด้านสังคม การกีดกันทางการค้า กลไกในการป้องกันอะไรต่าง ๆ มลพิษและของเสีย ระบบการผลิตที่ไม่เป็นมิตรต่อสิ่งแวดล้อม อันนําไปสู่การลงโทษหรือการปรับ เพราะฉะนั้น เรื่อง BCG เป็นองค์ประกอบสําคัญที่จะเป็นเครื่องจักรหลักและสมัยใหม่ที่จะขับเคลื่อนเศรษฐกิจของประเทศในปัจจุบันไปสู่อนาคต
ศาสตราจารย์ ดร. นายแพทย์สิริฤกษ์ กล่าวต่อไปว่า BCG ประกอบไปด้วย 3องค์ประกอบ ได้แก่ B = Bio Economy คือ เศรษฐกิจชีวภาพอันรวมไปถึงการแพทย์ สาธารณสุข เกษตร สิ่งแวดล้อม C คือ Circular Economy ระบบเศรษฐกิจหมุนเวียน การนําทรัพยากรกลับมาใช้ใหม่ G คือ Green Economy ความเป็นมิตรต่อสิ่งแวดล้อม โดยสรุป ก็คือ กระบวนการที่ทําให้เกิดความยั่งยืนทางด้านเศรษฐกิจ เพราะฉะนั้น BCG เป็นสิ่งที่สําคัญที่สุดกับประเทศไทย เป็นการขยายฐานจากสิ่งที่มีอยู่เดิมให้ดียิ่งขึ้นไป อาทิ ประเทศไทย มีความเข้มแข็งทางด้านสาธารณสุข ด้านการเกษตร ด้านอุตสาหกรรมไทย และที่สําคัญด้านวิชาการและองค์ความรู้ ก็ไม่แพ้ชาติใดในโลก ซึ่งมหาวิทยาลัยไทยด้านสุขภาพและการแพทย์เราเป็นอันดับที่ 14 ของเอเชียเมื่อเทียบกับมหาวิทยาลัยหลาย 100 แห่งจากทั่วโลก เปรียบได้ว่า BCG เป็นหัวรถจักรสําคัญในการขับเคลื่อนประเทศไทย
รัฐบาลไทย-ข่าวทำเนียบรัฐบาล-‘รมช.มนัญญา’ ยกระดับคุณภาพกาแฟอะราบิกาบ้านปางขอน จ.เชียงราย เดินหน้าเพิ่มประสิทธิภาพการผลิตสู่ระดับพรีเมี่ยม
วันพฤหัสบดีที่ 3 มีนาคม 2565
‘รมช.มนัญญา’ ยกระดับคุณภาพกาแฟอะราบิกาบ้านปางขอน จ.เชียงราย เดินหน้าเพิ่มประสิทธิภาพการผลิตสู่ระดับพรีเมี่ยม
‘รมช.มนัญญา’ ยกระดับคุณภาพกาแฟอะราบิกาบ้านปางขอน จ.เชียงราย เดินหน้าเพิ่มประสิทธิภาพการผลิตสู่ระดับพรีเมี่ยม มุ่งขยายผลความสําเร็จสู่พื้นที่อื่นๆ
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ติดตามการดําเนินงานการเพิ่มประสิทธิภาพการผลิตกาแฟอะราบิกา สถานีพัฒนาการเกษตรที่สูงตามพระราชดําริบ้านปางขอน จังหวัดเชียงราย พร้อมด้วย นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นายอําพันธุ์ เวฬุตันติ
รองปลัดกระทรวงเกษตรและสหกรณ์ คณะผู้บริหารหน่วยงานในสังกัดกระทรวงเกษตรและสหกรณ์ ณ สถานีพัฒนาเกษตรที่สูงตามพระราชดําริ บ้านปางขอน ต.ห้วยชมพู อ.เมือง จ.เชียงราย ว่า สถานีพัฒนาการเกษตรที่สูงตามพระราชดําริ บ้านปางขอน ก่อตั้งเมื่อปี 2545 เพื่อสนองพระราชดําริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในการช่วยเหลือราษฎรในพื้นที่โดยรอบสถานี และพื้นที่ใกล้เคียงให้มีคุณภาพชีวิตและความเป็นอยู่ที่ดีขึ้น ตามแนวทางพระราชดําริ “แหล่งผลิตและสํารองอาหาร” บริเวณที่ตั้งของสถานีอยู่สูงจากระดับน้ําทะเลประมาณ 1,400 เมตร เป็นแหล่งต้นน้ําลําธารที่สําคัญของประเทศ
ทั้งนี้ ศูนย์วิจัยและพัฒนาการเกษตรที่สูงเชียงราย กรมวิชาการเกษตร ได้วิเคราะห์วางแผนการเพิ่มประสิทธิภาพการผลิตกาแฟอะราบิกา โดยจัดทําแปลงต้นแบบการฟื้นฟูสภาพต้นกาแฟอะราบิกาที่มีอายุมาก จํานวน 2 ไร่ จัดทําแปลงขยายพันธุ์มะคาเดเมีย จํานวน 5 ไร่ ใช้เป็นพืชร่มเงา การฝึกอบรมการผลิตกาแฟอะราบิกาที่ถูกต้องและเหมาะสม ดําเนินกิจกรรมผลิตต้นพันธุ์กาแฟอะราบิก้าพันธุ์เชียงใหม่ 80 จํานวน 4,000 ต้นต่อปี และผลิตต้นพันธุ์มะคาเดเมีย จํานวน 2,000 ต้นต่อปี ใช้เป็นพืชร่มเงากาแฟ สนับสนุนให้กับเกษตรกรที่ผ่านการฝึกอบรมเพื่อให้เกิดการพัฒนาอย่างเป็นรูปธรรม
สําหรับผลการดําเนินงาน การปลูกกาแฟอะราบิก้าพันธุ์เชียงใหม่ 80 พบว่า มีผลผลิตตั้งแต่ปี 2554 เพิ่มขึ้นอย่างต่อเนื่อง โดยในปี 2554 จํานวน 132,100 กิโลกรัม และในปี 2564 และเพิ่มเป็น 380,107 กิโลกรัม เกษตรกรมีรายได้เฉลี่ยต่อครัวเรือน 380,107 บาท เมื่อเทียบในปี 2545 ก่อนเริ่มโครงการเกษตรกรมีรายได้ครัวเรือนเพียง 50,000 บาทต่อครัวเรือนต่อปี
รมช.มนัญญา กล่าวถึงความสําเร็จของโครงการฯ ว่า บ้านปางขอนเป็นแหล่งผลิตกาแฟที่สําคัญอีกแหล่งหนึ่งของ จ.เชียงราย ซึ่งโครงการดังกล่าวนับเป็นต้นแบบขยายผลสู่พื้นที่อื่นของภาคเหนือตอนบน โดยในปี 2565 เกษตรกรผู้ปลูกกาแฟในพื้นที่ดําเนินงานของสถานีพัฒนาการเกษตรที่สูงฯ ได้รับการรับรองแหล่งผลิตดีที่เหมาะสม (GAP) ตามมาตรฐานสินค้าเกษตร มกษ. 9001-2556 จํานวน 95 ราย 95 แปลง พื้นที่ได้รับการรับรอง 1,170 ไร่ สําหรับแผนการดําเนินงานต่อไป ศูนย์วิจัยและพัฒนาการเกษตรที่สูงเชียงราย มีแผนสนับสนุนการเพิ่มประสิทธิภาพการพัฒนาการผลิตกาแฟสู่ระดับพรีเมี่ยม โดยใช้ชุดเทคโนโลยีของกรมวิชาการเกษตร ครอบคลุมตั้งแต่ การดูแลแปลง การใช้ดัชนีการเก็บเกี่ยวกาแฟ การหมักกาแฟ เทคโนโลยีการหมักกาแฟ เทคโนโลยีบรรจุภัณฑ์เก็บรักษากาแฟ เทคโนโลยีการคั่วกาแฟลดสารพิษ เทคนิคการคัดเกรดกาแฟ รวมทั้งการประเมินคุณภาพกาแฟเพื่อยกระดับคุณภาพและเพิ่มมูลค่าผลิตภัณฑ์กาแฟของเกษตรกรต่อไปในอนาคต.
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานเปิดการประชุมชี้แจงการใช้งานระบบ ระบบกำกับติดตามการผลักดันและเร่งรัดให้ได้รับการรับรองอุตสาหกรรมสีเขียว i-Green (i-G)
วันพฤหัสบดีที่ 5 สิงหาคม 2564
รองปลัดฯ ภานุวัฒน์ เป็นประธานเปิดการประชุมชี้แจงการใช้งานระบบ ระบบกํากับติดตามการผลักดันและเร่งรัดให้ได้รับการรับรองอุตสาหกรรมสีเขียว i-Green (i-G)
รองปลัดฯ ภานุวัฒน์ เป็นประธานเปิดการประชุมชี้แจงการใช้งานระบบ ผ่านระบบเทคโนโลยีสารสนเทศ Video Conference (Zoom)
วันนี้ (5 สิงหาคม 2564) นายภาณุวัฒน์ ตริยางกูรศรี รองปลัดกระทรวงอุตสาหกรรม เป็นประธานเปิดการประชุมชี้แจงการใช้งานระบบ ระบบกํากับติดตามการผลักดันและเร่งรัดให้ได้รับการรับรองอุตสาหกรรมสีเขียว i-Green (i-G) ให้ สอจ. 76 จังหวัด ของกระทรวงอุตสาหกรรม ผ่านระบบเทคโนโลยีสารสนเทศ Video Conference (Zoom) โดยมี นายปริญญา มณีวงศ์ หัวหน้ากลุ่มส่งเสริมอุตสาหกรรมสีเขียว กองส่งเสริมเทคโนโลยีสิ่งแวดล้อมโรงงาน กรมโรงงานอุตสาหกรรม เป็นวิทยากรการบรรยายหัวข้อ “ชี้แจงรายละเอียดเป้าหมายและผลักดันสถานผู้ประกอบการภายใต้การกํากับดูแลของ สอจ. ให้ได้รับได้รับการรับรองอุตสาหกรรมสีเขียว i-Green (i-G) ให้ สอจ. 76 จังหวัด” และ นายวีระวัฒน์ ศรีสม ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงอุตสาหกรรม เป็นวิทยากรการบรรยายหัวข้อ “ชี้แจงการใช้งานการใช้งานระบบระบบกากับติดตามการผลักดันและเร่งรัดให้ได้รับการรับรองอุตสาหกรรมสีเขียว i-Green (i-G)”
ทั้งนี้ การฝึกอบรมดังกล่าวเป็นไปตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 30 ลงวันที่ 1 สิงหาคม พ.ศ. 2564
รัฐบาลไทย-ข่าวทำเนียบรัฐบาล-สธ.หารือภาคเอกชน “มาตรการเปิดกิจการปลอดภัย ฟื้นฟูเศรษฐกิจประเทศ”
วันจันทร์ที่ 20 กันยายน 2564
สธ.หารือภาคเอกชน “มาตรการเปิดกิจการปลอดภัย ฟื้นฟูเศรษฐกิจประเทศ”
กระทรวงสาธารณสุข หารือร่วมกับคณะกรรมการหอการค้าไทย สภาหอการค้าแห่งประเทศไทย และภาคีเครือข่ายภาคเอกชน เตรียมความพร้อมมาตรการเปิดกิจการ/สถานประกอบการอย่างปลอดภัย ตามแนวทาง COVID Free Setting เพื่อฟื้นฟูเศรษฐกิจประเทศ
วันนี้ (20 กันยายน 2564) ที่กรมอนามัย กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนพ.สุวรรณชัย วัฒนายิ่งเจริญชัย อธิบดีกรมอนามัย นพ.ธเรศ กรัษนัยรวิวงค์อธิบดีกรมสนับสนุนบริการสุขภาพ นายสนั่น อังอุบลกุล ประธานกรรมการหอการค้าไทย และคณะผู้บริหาร ประชุมหารือร่วมกับคณะกรรมการหอการค้าไทย สภาหอการค้าแห่งประเทศไทย และภาคีเครือข่ายภาคเอกชน อาทิ ผู้แทนกิจการศูนย์การค้า ภัตตาคาร สวนสนุก ธนาคาร และภาคการจัดประชุมสัมมนาและการท่องเที่ยว ผ่านระบบออนไลน์ เพื่อร่วมกันเตรียมความพร้อมภาคธุรกิจ สถานประกอบการในการดําเนินงานตามแนวทางCOVID Free Setting ให้มีความปลอดภัยทั้งผู้ให้บริการและผู้รับบริการ
ดร.สาธิตกล่าวว่า แนวคิดการจัดทํามาตรการปลอดภัยสําหรับองค์กร (COVID Free Setting) กรณีเปิดสถานประกอบการในพื้นที่ควบคุมสูงสุดและเข้มงวด เน้น 3 ส่วนหลัก คือ 1)การจัดพื้นที่และสิ่งแวดล้อมเช่น การเว้นระยะห่าง การหมั่นทําความสะอาดจุดสัมผัส 2) มาตรการสําหรับผู้ให้บริการเช่น ฉีดวัคซีนครบ 2 เข็มหรือมีผลตรวจ ATK สถานประกอบการต้องประเมินตนเอง ผ่านแพลตฟอร์ม Thai stop COVID Plus ทุก 14 วัน โดยมีเจ้าหน้าที่ด้านอนามัยประจําสถานประกอบการ เป็นผู้รายงานและประสานกับกรมอนามัย และให้ผู้รับบริการประเมินการดําเนินมาตรการควบคุมป้องกันการแพร่ระบาดของสถานประกอบการ ร้อยละ 5 ต่อวัน สําหรับพนักงานให้ประเมินตนเองผ่าน Thai Save Thaiและ3) มาตรการสําหรับผู้รับบริการเช่น ปฏิบัติตามมาตรการ DMHTT ฉีดวัคซีนครบ 2 เข็ม หรือมีผลตรวจ ATK เป็นต้น อย่างไรก็ตาม กระทรวงสาธารณสุขยังได้เตรียมระบบรับรองบุคคลเพื่อเข้าใช้บริการสถานประกอบการ กิจการหรือกิจกรรม ที่เปิดให้บริการภายใต้สถานการณ์โควิด 19 กรณีที่ ศบค.ผ่อนผันให้เปิดกิจการหรือกิจกรรมได้
“ขอขอบคุณภาคเอกชนที่ให้ความร่วมมือในการเตรียมความพร้อมการเปิดกิจการ/ กิจกรรมอย่างปลอดภัย ซึ่งจะเป็นประโยชน์ทั้งกับผู้ประกอบการ ประชาชน และเศรษฐกิจของประเทศ มั่นใจว่าความร่วมมือของทุกคน ทุกฝ่าย จะช่วยให้เราก้าวข้ามผ่านวิกฤตนี้ไปได้” ดร.สาธิตกล่าว
*********************************************** 20 กันยายน 2564
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ห่วงใยหญิงตั้งครรภ์ ผู้สูงอายุ ดูแลตัวเองอย่างเคร่งครัดเป็นกิจวัตร
วันพุธที่ 9 มีนาคม 2565
โฆษกรัฐบาลเผย "นายกฯ" ห่วงใยหญิงตั้งครรภ์ ผู้สูงอายุ ดูแลตัวเองอย่างเคร่งครัดเป็นกิจวัตร
โฆษกรัฐบาลเผย "นายกฯ" ห่วงใยหญิงตั้งครรภ์ ผู้สูงอายุ ดูแลตัวเองอย่างเคร่งครัดเป็นกิจวัตร พร้อมกําชับส่วนราชการ รพ. และหน่วยงานท้องถิ่น และประชาชน ช่วยกันกําจัดขยะติดเชื้อที่ถูกวิธี ป้องกันการแพร่กระจายของเชื้อโรค
วันนี้ (9 มี.ค. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า นายกรัฐมนตรีมีความห่วงใยสถานการณ์การระบาดของโรคโควิด 19 โดยเฉพาะในกลุ่มผู้สูงอายุ กลุ่มหญิงตั้งครรภ์และหญิงหลังคลอด 6 สัปดาห์ ขอความร่วมมือเฝ้าระวังกันอย่างเข้มข้น เพื่อลดอัตราการติดเชื้อและเสียชีวิตให้น้อยลงด้วยการฉีดวัคซีน เพื่อสร้างความปลอดภัย จากข้อมูลพบว่า แนวโน้มการติดเชื้อของกลุ่มหญิงตั้งครรภ์ และหญิงหลังคลอด 6 สัปดาห์ มีแนวโน้มที่เริ่มสูงขึ้น สอดคล้องกับการระบาดระลอกใหม่ของสายพันธุ์โอมิครอน โดยข้อมูล 4 สัปดาห์ย้อนหลัง ตั้งแต่สัปดาห์ที่ 6 - 12 กุมภาพันธ์ 2565 พบการติดเชื้อของหญิงกลุ่มนี้รายสัปดาห์ที่ 59 คน 71 คน 157 คน และ 224 คน ตามลําดับ นอกจากนี้ นายกรัฐมนตรียังกําชับหน่วยงานที่เกี่ยวข้อง และท้องถิ่น เช่น องค์กรปกครองส่วนท้องถิ่น หรือโรงพยาบาลส่งเสริมสุขภาพตําบล เร่งบริหารกําจัดขยะติดเชื้อที่ถูกวิธี เพื่อป้องกันการแพร่กระจายเชื้อโควิด-19 ซึ่งจากรายงานพบมีผู้ทิ้งชุดตรวจ ATK แบบที่ใช้แล้วลงถังขยะทั่วไป โดยไม่มีการผูกมัดถุงขยะให้มิดชิดหรือเขียนป้ายบอกเตือน ซึ่งทําให้เกิดการแพร่เชื้อตามจุดทิ้งขยะต่าง ๆ ถือเป็นขยะติดเชื้อ จึงขอความร่วมมือประชาชนกําจัดอุปกรณ์และเครื่องตรวจคัดกรองโควิด-19 อย่างถูกวิธี เพราะทุกคนมีส่วนร่วมกันควบคุมการแพร่ระบาดโควิด-19 และสร้างพื้นที่ปลอดภัย โดยเริ่มที่ตนเอง
สถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ รวม 22,073 ราย จําแนกเป็น ผู้ป่วยจากในประเทศ 21,981 ราย ผู้ป่วยมาจากต่างประเทศ 92 ราย ผู้ป่วยสะสม 865,438 ราย (ตั้งแต่ 1 มกราคม 2565) หายป่วยกลับบ้าน 675,356 ราย หายป่วยสะสม 865,438 ราย (ตั้งแต่ 1 มกราคม 2565) ผู้ป่วยกําลังรักษา 221,585 ราย เสียชีวิต 69 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 2564 – 8 มี.ค. 2565 (18.16 น.) รวมฉีดสะสมอยู่ที่ 125,236,540 โดส เข็มที่ 1 ฉีดสะสม 54,053,730 โดส เข็มที่ 2 ฉีดสะสม 49,887,135 โดส เข็มที่ 3 ฉีดสะสม 19,499,193 โดส เข็มที่ 4 ฉีดสะสม 1,796,482 โดส
................................
รัฐบาลไทย-ข่าวทำเนียบรัฐบาล-"กระทรวงกลาโหม" และ "กระทรวงการอุดมศึกษาวิทยาศาสตร์ วิจัยและนวัตกรรม ลงนามเสริมความร่วมมือด้านวิจัยและพัฒนา" ดึงจุฬาฯ ร่วมนำร่องพัฒนาเทคโนโลยีเฝ้าตรวจชายแดนป้องลักลอบข้ามแดน
วันอังคารที่ 6 กรกฎาคม 2564
"กระทรวงกลาโหม" และ "กระทรวงการอุดมศึกษาวิทยาศาสตร์ วิจัยและนวัตกรรม ลงนามเสริมความร่วมมือด้านวิจัยและพัฒนา" ดึงจุฬาฯ ร่วมนําร่องพัฒนาเทคโนโลยีเฝ้าตรวจชายแดนป้องลักลอบข้ามแดน
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ณัฐ อินทรเจริญ ปล.กห. และ ศาสตราจารย์ สิริฤกษ์ ทรงศิวิไล ปล.อว. ได้ร่วมลงนามในบันทึกความเข้าใจว่าด้วยความร่วมมือด้านการวิจัยและพัฒนาวิทยาศาสตร์และเทคโนโลยี เพื่อความมั่นคง
บันทึกความร่วมมือดังกล่าว แสดงถึงเจตจํานงร่วมของสองหน่วยงาน ในการเสริมสร้างความร่วมมือการวิจัยและพัฒนาเพื่อความมั่นคงในทุกมิติ ทั้งการพัฒนาระบบวิจัย งานมาตรฐาน โครงสร้างพื้นฐาน การถ่ายทอดความรู้ การพัฒนาบุคลากร รวมทั้งการสร้างเครือข่ายความร่วมมือด้านวิทยาศาสตร์และเทคโนโลยีเพื่อความมั่นคง ทั้งในและต่างประเทศ เพื่อขับเคลื่อนนําผลงานวิจัยและพัฒนาสู่การใช้ประโยชน์ร่วมกัน
โดย กห. และ อว. ได้ดําเนินความร่วมมือกันทันทีหลังลงนาม ภายใต้โครงการวิจัยและพัฒนาระบบเฝ้าตรวจแจ้งเตือนชายแดน โดยร่วมกับจุฬาลงกรณ์มหาวิทยาลัย ต่อยอดวิจัยและพัฒนาด้วยภูมิปัญญาไทย นําเทคโนโลยีและงานวิจัยที่มีอยู่มาต่อยอดบูรณาการจัดสร้างและพัฒนาระบบเฝ้าตรวจแจ้งเตือนชายแดนเชิงรุก ประกอบด้วย อากาศยานไร้คนขับโซล่าร์เซลพร้อมกล้อง รั้วไร้สาย กล้องเฝ้าตรวจและลาดตระเวนติดตั้ง AI บริเวณชายแดนและตามด่าน เรือลาดตระเวนไร้คนขับ รวมทั้งระบบสื่อสารความเร็วสูงเชื่อมโยงการประมวลผล เพื่อเพิ่มประสิทธิภาพการเฝ้าตรวจและป้องกันชายแดนทางบกยาว 5,656 กม.และทางน้ําที่ติดประเทศเพื่อนบ้าน จากปัญหาภัยยาเสพติด การค้าอาวุธสงครามและสิ่งผิดกฎหมาย รวมทั้งการลักลอบเข้าเมืองผิดกฎหมายและการค้ามนุษย์ ที่เป็นปัญหานําพาและแพร่กระจายโรคระบาดรุนแรงที่กําลังเกิดขึ้นในปัจจุบัน โดยจะเร่งทดลองนําร่องในพื้นที่ภาคตะวันออกและขยายผลพัฒนาสู่การใช้งานจริงให้ครอบคลุมทุกภาคโดยเร็ว
รัฐบาลไทย-ข่าวทำเนียบรัฐบาล-ปลัด วธ. เป็นประธานเปิดงาน การปฐมนิเทศสำหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔ ประเภทผู้รับทุนเดิม ผ่านระบบการประชุมออนไลน์
วันจันทร์ที่ 11 ตุลาคม 2564
ปลัด วธ. เป็นประธานเปิดงาน การปฐมนิเทศสําหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจําปี ๒๕๖๔ ประเภทผู้รับทุนเดิม ผ่านระบบการประชุมออนไลน์
การปฐมนิเทศสําหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจําปี ๒๕๖๔ ประเภทผู้รับทุนเดิม ผ่านระบบการประชุมออนไลน์ (Conference)
วันที่ ๑๑ ตุลาคม ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดงาน การปฐมนิเทศสําหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจําปี ๒๕๖๔ ประเภทผู้รับทุนเดิม ผ่านระบบการประชุมออนไลน์ (Conference) โดยมี นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ และภาคีเครือข่ายผู้รับทุนเข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. แจง มาตรการล็อกดาวน์เป็นไปตามสถานการณ์ปัจจุบัน ย้ำเร่งทำให้ประชาชนเข้าถึงการตรวจเชื้อให้เร็วที่สุด
วันศุกร์ที่ 9 กรกฎาคม 2564
ผู้ช่วยโฆษก ศบค. แจง มาตรการล็อกดาวน์เป็นไปตามสถานการณ์ปัจจุบัน ย้ําเร่งทําให้ประชาชนเข้าถึงการตรวจเชื้อให้เร็วที่สุด
ผู้ช่วยโฆษก ศบค. แจง มาตรการล็อกดาวน์เป็นไปตามสถานการณ์ปัจจุบัน ย้ําเร่งทําให้ประชาชนเข้าถึงการตรวจเชื้อให้เร็วที่สุด
วันนี้ (9 กรกฎาคม 2564) ณ โถงกลาง ตึกสันติไมตรี ทําเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 (ศบค.) กล่าวว่ามาตรการล็อกดาวน์เป็นไปตามสถานการณ์ปัจจุบัน และเป็นการล็อกดาวน์เฉพาะพื้นที่ควบคุมสูงสุดและเข้มงวด โดยเน้นไปที่การเคลื่อนย้ายและจํากัดการรวมกลุ่มบุคคล สําหรับการดําเนินกิจกรรม/กิจการ มี 6 จังหวัด (กรุงเทพฯ และปริมณฑล) ที่มีมาตรการแตกต่างกัน จาก 10 จังหวัดในพื้นที่ควบคุมสูงสุดและเข้มงวด ย้ําการจัดให้บริการขนส่งสาธารณะ ปิดให้บริการตั้งแต่ 21.00 น. ถึง 04.00 น. ควบคู่ไปกับการห้ามออกจากเคหะสถานในช่วงเวลาเดียวกัน
นอกจากนี้ยังมีมาตรการเร่งด่วนเร่งเปิดโอกาสให้ประชาชนเข้าถึงการตรวจเชื้อให้เร็วที่สุด ที่ประชุมได้มีการพูดถึงการตรวจ “โควิด-19” ด้วย “Rapid Test” ซึ่งกระทรวงสาธารณสุขมีความห่วงใยเรื่องมาตรฐาน อย่างไรก็ตามจะมีการกํากับดูแลให้ห้องปฏิบัติการที่ใช้วิธีการ Rapid Test กรมวิทยาศาสตร์การแพทย์จะดูแลให้มีลักษณะการตรวจที่เป็นมาตรฐานและยอมรับได้ เพื่อเน้นย้ําให้ประชาชนเข้าถึงการตรวจที่มีคุณภาพให้เร็วที่สุด โดยกระทรวงสาธารณสุขได้เน้นย้ําถึงการตรวจ Rapid Test มีอยู่ในกรณีฉุกเฉินหรือกรณีผู้ป่วยนั้นมีอาการหรือมีจํานวนเชื้อค่อนข้างสูง ก็มีความเป็นห่วงในเรื่องความแม่นยํา ซึ่งอาจจะทําให้บางรายที่ผู้ป่วยอาจจะมีการติดเชื้อและไม่ตรวจพบในการตรวจด้วยวิธี Rapid Test ขอเน้นย้ําว่าประชาชนสามารถตรวจได้ แต่ขอให้ยึดตามวิธีการหรือกระบวนการ Rapid Test ที่กรมวิทยาศาสตร์การแพทย์รับรอง และถ้ามีผลตรวจเป็นลบ ขออย่านิ่งนอนใจเพราะว่าการตรวจลักษณะนี้ มีความสะดวกและครอบคลุมถึงประชาชนได้เร็วและเป็นจํานวนมาก แต่ถ้าผลเป็นลบอาจจะไม่ได้แปลว่า ยังไม่มีการติดเชื้อ ขอให้มีการปรึกษาบุคลากรทางการแพทย์ ถ้าหากประชาชนตรวจด้วยวิธีนี้จะต้องมีการอธิบาย ต้องกําชับให้เกิดความเข้าใจ โดยกระทรวงสาธารณสุขจะมีมาตรการออกไปยังโรงพยาบาล หรือห้องปฏิบัติการที่ให้บริการ Rapid Test ด้วย
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกอบชัยฯ และคณะ ร่วมนำเสนอผลงานเพื่อตรวจประเมินรางวัลคุณภาพการบริหารจัดการภาครัฐ 4.0 ประจำปี พ.ศ. 2565
วันอังคารที่ 19 กรกฎาคม 2565
ปลัดกอบชัยฯ และคณะ ร่วมนําเสนอผลงานเพื่อตรวจประเมินรางวัลคุณภาพการบริหารจัดการภาครัฐ 4.0 ประจําปี พ.ศ. 2565
ปลัดกอบชัยฯ และคณะ ร่วมนําเสนอผลงานเพื่อตรวจประเมินรางวัลคุณภาพการบริหารจัดการภาครัฐ 4.0 ประจําปี พ.ศ. 2565
วันนี้ (19 กรกฎาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวต้อนรับคณะผู้ตรวจประเมินรางวัลคุณภาพการบริหารจัดการภาครัฐ 4.0 ประจําปี พ.ศ. 2565 โดยมี นางวรวรรณ ชิตอรุณ รองปลัดกระทรวงอุตสาหกรรมและคณะ ร่วมนําเสนอผลงาน โดยมีคณะกรรมการตรวจประเมินรางวัลคุณภาพการบริหารจัดการภาครัฐ 4.0 ประกอบไปด้วย นายจาดุร อภิชาตบุตร รศ.รัชต์วรรณ กาญจนปัญญาคม นางเมธินี เทพมณี ผศ.ดร.พนาสัณฑ์ เกาะสุวรรณ์ และเจ้าหน้าที่สํานักงานคณะกรรมการพัฒนาระบบราชการ เจ้าหน้าที่สํานักงานปลัดกระทรวงอุตสาหกรรม ส่วนกลางและส่วนภูมิภาค เข้าร่วม ณ ห้องประชุม อก.1 อาคารสํานักงานปลัดกระทรวงอุตสาหกรรม และผ่านระบบออนไลน์ทางแอปพลิเคชัน Zoom Meeting
โดย ผลงานของสํานักงานปลัดกระทรวงอุตสาหกรรม ที่โดดเด่นแสดงถึงการนําเทคโนโลยีดิจิทัลและนวัตกรรมมาใช้ในกระบวนการทํางานเพื่อบริการและลดภาระให้ประชาชนและผู้ประกอบการ ประกอบด้วย ด้านการกํากับดูแลการประกอบการ : การลดระยะเวลาในการการอนุมัติ อนุญาต ตามกฎหมาย: กรณีการขอใบอนุญาตประกอบกิจการโรงงาน การชําระค่าธรรมเนียมรายปีโรงงาน และการกํากับดูแลกากอุตสาหกรรมผ่านระบบออนไลน์
ด้านการแปลงนโยบายสู่การปฏิบัติ : การขับเคลื่อน BCG Model ของกระทรวงอุตสาหกรรม และโครงการเกี่ยวเนื่องโดยการใช้เทคโนโลยีและนวัตกรรมในการพัฒนาต่อยอดและยกระดับสินค้าและบริการให้มีมูลค่าสูงขึ้นและมีความมั่นคงยั่งยืน การพัฒนาเมืองอุตสาหกรรมเชิงนิเวศ การพัฒนาผลักดันโรงงานอุตสาหกรรมสู่อุตสาหกรรมสีเขียว
ด้านการส่งเสริมและพัฒนาอุตสาหกรรม : การดําเนินงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน (One Province One Argo Industrial Community: OPOAI-C) การรับรองคุณภาพผลิตภัณฑ์ชุมชน (มผช.) การขอรับการสนับสนุนสินเชื่อกองทุนพัฒนาเอสเอ็มอีตามแนวประชารัฐผ่านช่องทางออนไลน์
นอกจากนี้ในส่วนของผลงานที่เป็นความโดดเด่นของระบบราชการ 4.0 ได้แก่ การพัฒนาฐานข้อมูลเพื่อนําไปสู่การเปิดเผยข้อมูลภาครัฐ (Open Data) การสนับสนุนสินเชื่อ SMEs ผ่านช่องทางออนไลน์ การจัดทําระบบการป้องกันและควบคุมการแพร่ระบาดของเชื้อ COVID-19 ในโรงงาน
#กระทรวงอุตสาหกรรม
รัฐบาลไทย-ข่าวทำเนียบรัฐบาล-รมว.วธ. เป็นประธานพิธีลงนามถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔
วันอังคารที่ 27 กรกฎาคม 2564
รมว.วธ. เป็นประธานพิธีลงนามถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔
พิธีลงนามถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔
วันที่ ๒๗ กรกฎาคม ๒๕๖๔ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีลงนามถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔ โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม และคณะผู้บริหารกระทรวงวัฒนธรรมร่วมลงนามถวายพระพร ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-พม. จัดอบรมเตรียมความพร้อมให้บุคลากรเพื่อการปฏิบัติตาม พ.ร.บ.คุ้มครองข้อมูลส่วนบุคคล พ.ศ. 2562 (PDPA)
วันศุกร์ที่ 8 กรกฎาคม 2565
พม. จัดอบรมเตรียมความพร้อมให้บุคลากรเพื่อการปฏิบัติตาม พ.ร.บ.คุ้มครองข้อมูลส่วนบุคคล พ.ศ. 2562 (PDPA)
พม. จัดอบรมเตรียมความพร้อมให้บุคลากรเพื่อการปฏิบัติตาม พ.ร.บ.คุ้มครองข้อมูลส่วนบุคคล พ.ศ. 2562 (PDPA)
เมื่อวันที่ 7 ก.ค. 65 เวลา 09.00 น. นางสาวมนิดา ลิ่มนิจสรกุล ผู้ช่วยปลัดกระทรวงการพัฒนาสังคมและความมั่นคงของมนุษย์ (ผช.ปลัด พม.) เป็นประธานเปิดโครงการอบรมเตรียมความพร้อมเพื่อการปฏิบัติตามกฎหมาย พระราชบัญญัติคุ้มครองข้อมูลส่วนบุคคล พ.ศ. 2562 (Personal Data Protection Act : PDPA) ของกระทรวงการพัฒนาสังคมและความมั่นคงของมนุษย์ (พม.) เพื่อสร้างความรู้ ความเข้าใจด้านการรักษาความมั่นคงปลอดภัยของข้อมูลส่วนบุคคลให้กับบุคลากรของกระทรวง พม. ในการปฏิบัติงานภายใต้พระราชบัญญัติคุ้มครองข้อมูลส่วนบุคคล พ.ศ. 2562 ตลอดจนทักษะที่จําเป็นในการดําเนินงานให้สอดคล้องกับพระราชบัญญัติดังกล่าว โดยมี ดร.มนต์ศักดิ์ โซ่เจริญธรรม ผู้อํานวยการสถาบันนวัตกรรม และธรรมาภิบาลข้อมูล เป็นวิทยากรผู้ทรงคุณวุฒิ บรรยายในหัวข้อสําคัญ รวมทั้งแลกเปลี่ยนความรู้ ความคิดเห็น อาทิ หลักการแนวคิดของกฎหมายคุ้มครองข้อมูลส่วนบุคคล ฐานกฎหมายและมาตราที่จะใช้สําหรับอ้างอิงเพื่อดําเนินกิจกรรม และความตระหนักถึงกฎหมาย สิทธิ การระมัดระวังเรื่องข้อมูลส่วนบุคคลในชีวิตประจําวัน เป็นต้น ทั้งนี้ มีข้าราชการและเจ้าหน้าที่ของส่วนราชการสังกัดกระทรวง พม. ทั้งในส่วนกลางและภูมิภาคทั่วประเทศ รวมจํานวนกว่า 300 คน เข้าร่วมอบรม ณ โรงแรมนูโว ซิตี กรุงเทพมหานคร และอบรบออนไลน์ผ่านระบบ ZOOM
รัฐบาลไทย-ข่าวทำเนียบรัฐบาล-ครม.เห็นชอบมาตรการดึงดูดชาวต่างชาติศักยภาพสูงพำนักระยะยาวในไทย ตั้งเป้า 5 ปี มีชาวต่างชาติฐานะเศรษฐกิจสูง/ผู้เชี่ยวชาญ 1 ล้านคนในไทย เพิ่มปริมาณเงินใช้จ่ายในระบบเศรษฐกิจ
วันอังคารที่ 14 กันยายน 2564
ครม.เห็นชอบมาตรการดึงดูดชาวต่างชาติศักยภาพสูงพํานักระยะยาวในไทย ตั้งเป้า 5 ปี มีชาวต่างชาติฐานะเศรษฐกิจสูง/ผู้เชี่ยวชาญ 1 ล้านคนในไทย เพิ่มปริมาณเงินใช้จ่ายในระบบเศรษฐกิจ
ครม.เห็นชอบมาตรการดึงดูดชาวต่างชาติ “ศักยภาพสูง” พํานักระยะยาว (long-term stay) ในไทย ตั้งเป้าหมาย 5 ปี มีชาวต่างชาติฐานะเศรษฐกิจสูง/ผู้เชี่ยวชาญ 1 ล้านคนในไทย เพิ่มปริมาณเงินใช้จ่ายในระบบเศรษฐกิจมูลค่า 1 ล้านล้านบาท
นายธนกร วังบุญคงชนะ โฆษกประจําสํานักนายกรัฐมนตรี เผยว่า ที่ประชุมคณะรัฐมนตรีเห็นชอบหลักการมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย ในลักษณะผู้พํานักระยะยาว (long-term stay) โดย มี 4 กลุ่มเป้าหมาย ได้แก่ (1) กลุ่มประชากรโลกผู้มีความมั่งคั่งสูง (2) กลุ่มผู้เกษียณอายุจากต่างประเทศ (3) กลุ่มที่ต้องการทํางานจากประเทศไทย และ (4) กลุ่มผู้มีทักษะเชี่ยวชาญพิเศษ
ทั้งนี้ มาตรการ ฯ ประกอบด้วย 2 มาตรการหลัก คือ
1) การออกวีซ่าประเภทผู้พํานักระยะยาว (Long-term resident visa) กําหนดวีซ่าประเภทใหม่ให้กับกลุ่มของชาวต่างชาติที่มีศักยภาพสูง ซึ่งจะได้ข้อยกเว้นและสิทธิประโยชน์ต่าง ๆ ที่เกี่ยวข้อง อาทิ การยกเว้นให้ผู้ถือวีซ่าประเภท ผู้พํานักอาศัยระยะยาวและวีซ่าประเภท Smart visa ทั้งหมดไม่ต้องมีหนังสือแจ้งให้พนักงานเจ้าหน้าที่ทราบหากอยู่ในประเทศเกิน 90 วัน
(2) การแก้ไขกฎหมายหรือกฎระเบียบที่เกี่ยวข้อง เช่น กฎหมายที่เกี่ยวข้องกับการถือครองที่ดิน การบริหารจัดการการทํางานและอนุญาตให้คนต่างด้าวสามารถทํางานให้นายจ้างทั้งที่อยูในและนอกราชอาณาจักรได้ การยกเว้นหลักเกณฑ์การกําหนดให้การจ้างคนต่างด้าว 1 คน ต้องจ้างงานพนักงานคนไทยทํางานประจํา 4 คน การยกเว้นภาษีประเภทต่าง ๆ และระเบียบวิธีปฏิบัติด้านการศุลกากร
โดยคณะรัฐมนตรีมอบหมายให้ สศช. ดําเนินการหารือกับ สํานักงานคณะกรรมการส่งเสริมการลงทุน กระทรวงมหาดไทย กระทรวงแรงงาน สํานักงานตํารวจแห่งชาติ กระทรวงการคลัง เพื่อพิจารณาดําเนินการในส่วนที่เกี่ยวข้องต่อไป
โฆษกประจําสํานักนายกรัฐมนตรียังเปิดเผยว่า สศช. ได้คาดระยะเวลาดําเนินการมาตรการ ฯ ภายใน 5 ปีงบประมาณ (2565-2569) จะช่วยเพิ่มจํานวนชาวต่างชาติที่พักอาศัยในไทย 1 ล้านคน เพิ่มปริมาณเงินใช้จ่ายในระบบเศรษฐกิจมูลค่า 1 ล้านล้านบาท เพิ่มการลงทุนในประเทศ 8 แสนล้านบาท สร้างรายได้จากการเก็บภาษีที่เพิ่มขึ้น 2.7 แสนล้านบาท ซึ่งจะทําให้ประเทศไทยมีบุคลากรที่มีความรู้ความเชี่ยวชาญด้านต่าง ๆ เพียงพอให้กับภาคธุรกิจที่รัฐบาลมุ่งส่งเสริมซึ่งสอดคล้องกับแผนแม่บทภายใต้ยุทธศาสตร์ชาติ (พ.ศ. 2561 - 2580) ในประเด็นอุตสาหกรรมและบริการแห่งอนาคต และโครงสร้างพื้นฐาน ระบบโลจิสติกส์และดิจิทัล
อย่างไรก็ตาม ที่ประชุมคณะรัฐมนตรียังเห็นชอบตามที่สศช. เสนอให้มีการประเมินผลสัมฤทธิ์ภาพรวมโครงการ ฯ ทุกๆ 5 ปี รวมทั้งสิทธิประโยชน์ด้านภาษีและการถือครองที่ดินก็ให้สิ้นสุดหลังจากวันที่เริ่มบังคับใช้แล้ว 5 ปี รวมทั้งให้ประเมินมาตรการต่างๆ เห็นว่าเป็นประโยชน์ต่อประเทศก็สามารถพิจารณาขยายระยะเวลาการบังคับใช้ออกไปได้ตามความเหมาะสมด้วย
รัฐบาลไทย-ข่าวทำเนียบรัฐบาล-โฆษก ศบค. เผยที่ประชุม ศบค. เตรียมพิจารณาข้อเสนอสมาคมศูนย์การค้าไทย ผ่อนปรนธุรกิจที่มีความจำเป็น เพื่อลดความเดือดร้อนของพี่น้องประชาชน
วันศุกร์ที่ 13 สิงหาคม 2564
โฆษก ศบค. เผยที่ประชุม ศบค. เตรียมพิจารณาข้อเสนอสมาคมศูนย์การค้าไทย ผ่อนปรนธุรกิจที่มีความจําเป็น เพื่อลดความเดือดร้อนของพี่น้องประชาชน
โฆษก ศบค. เผยที่ประชุม ศบค. เตรียมพิจารณาข้อเสนอสมาคมศูนย์การค้าไทย ผ่อนปรนธุรกิจที่มีความจําเป็น เพื่อลดความเดือดร้อนของพี่น้องประชาชน
วันนี้ (13 สิงหาคม 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชน ถึงข้อเสนอจากสมาคมศูนย์การค้าไทย ที่เสนอให้มีการผ่อนปรนธุรกิจที่มีความจําเป็น อาทิ ธนาคาร ธุรกิจสื่อสาร ร้านเครื่องไฟฟ้า หรือร้านเครื่องเบ็ดเตล็ดต่าง ๆ โดย ผอ.ศปก.ศบค. ได้รับทราบข้อเสนอต่าง ๆ แล้ว และหารือร่วมกับกระทรวงสาธารณสุข โดย EOC เพื่อนําไปพิจารณาว่าการผ่อนคลายในกลุ่มธุรกิจจําเป็นเหล่านี้จะมีผลในการป้องกันควบคุมโรคอย่างไรบ้าง
โฆษก ศบค. ย้ําว่ารับทราบความเดือดร้อนของพี่น้องประชาชนอยู่เสมอ พร้อมเผยว่าในวันจันทร์ที่ 16 สิงหาคม 2564 จะมีการประชุม ศบค. ชุดใหญ่โดยมีนายกรัฐมนตรีในฐานะ ผอ.ศบค. เป็นประธานการประชุม ซึ่งจะมีการพิจารณาเรื่องดังกล่าวเพื่อให้เกิดความชัดเจน และจะมีการรายงานผลการประชุมให้พี่น้องประชาชนทราบโดยเร็ว
................
รัฐบาลไทย-ข่าวทำเนียบรัฐบาล-กยศ. เชิญชวนผู้กู้ยืมไกล่เกลี่ยหนี้ก่อนฟ้อง ผู้เข้าร่วมโครงการจะไม่ถูกฟ้อง ขยายเวลาชำระหนี้ และได้รับส่วนลดเบี้ยปรับ
วันอังคารที่ 22 กุมภาพันธ์ 2565
กยศ. เชิญชวนผู้กู้ยืมไกล่เกลี่ยหนี้ก่อนฟ้อง ผู้เข้าร่วมโครงการจะไม่ถูกฟ้อง ขยายเวลาชําระหนี้ และได้รับส่วนลดเบี้ยปรับ
กยศ. เชิญผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ช่วยเหลือผู้กู้ยืมให้ไม่ถูกดําเนินคดี พร้อมมีส่วนลดเบี้ยปรับ ในวันที่ 25 - 26 กุมภาพันธ์ 2565 ณ ห้องภิรัชฮอลล์ 1-3 ไบเทค บางนา
กองทุนเงินให้กู้ยืมเพื่อการศึกษา (กยศ.) เชิญผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน เพื่อช่วยเหลือผู้กู้ยืมให้ไม่ถูกดําเนินคดี พร้อมมีส่วนลดเบี้ยปรับ โดยกรมคุ้มครองสิทธิและเสรีภาพ และกรมบังคับคดี กระทรวงยุติธรรม เป็นเจ้าภาพจัดงานในวันที่ 25 - 26 กุมภาพันธ์ 2565 ณ ห้องภิรัชฮอลล์ 1-3 ไบเทค บางนา
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ครั้งที่ 1 (กรุงเทพมหานครและปริมณฑล) ในระหว่างวันที่ 25 - 26 กุมภาพันธ์ 2565 เวลา 08.30 – 16.00 น. ณ ศูนย์นิทรรศการและการประชุมไบเทค ห้องภิรัชฮอลล์ 1-3 (BH 1-3) เขตบางนา กรุงเทพมหานคร ซึ่งจัดขึ้นโดยกรมคุ้มครองสิทธิและเสรีภาพ และกรมบังคับคดี กระทรวงยุติธรรม เพื่อเป็นการช่วยเหลือและบรรเทาความเดือดร้อนของผู้กู้ยืมที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 ซึ่งส่งผลให้ผู้กู้ยืมบางส่วนขาดรายได้และผิดนัดชําระหนี้ นําไปสู่การดําเนินคดีหรือถูกบังคับคดีตามกฎหมาย โดยกลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดีที่มีภูมิลําเนาอยู่ในเขตกรุงเทพมหานครและปริมณฑล ซึ่งกองทุนจะได้ส่งหนังสือเชิญเข้าร่วมงาน ทั้งนี้ หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและรับสิทธิขอไกล่เกลี่ยฯ ได้ทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888 และหลังจากนี้ ทางกองทุนจะได้ร่วมกับกรมคุ้มครองสิทธิและเสรีภาพ ในการไกล่เกลี่ยหนี้กับผู้กู้ยืมที่มีภูมิลําเนาต่างๆ ในแต่ละจังหวัดทั่วประเทศต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” เร่งเครื่องเตรียมพร้อมเปิดประเทศ รับนักท่องเที่ยว 45 ประเทศกับ 1 เขตบริหารพิเศษฮ่องกงความเสี่ยงต่ำกลุ่มแรก
วันศุกร์ที่ 22 ตุลาคม 2564
โฆษกรัฐบาลเผย “นายกฯ” เร่งเครื่องเตรียมพร้อมเปิดประเทศ รับนักท่องเที่ยว 45 ประเทศกับ 1 เขตบริหารพิเศษฮ่องกงความเสี่ยงต่ํากลุ่มแรก
เดินทางเข้าประเทศไทยได้ โดยไม่ต้องกักตัว หวังดึงนักท่องเที่ยวสร้างรายได้พลิกโฉมประเทศ ขออย่าการ์ดตกดูแลตัวเองอย่างเคร่งครัด
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ประกาศจํานวนกลุ่มประเทศที่มีความเสี่ยงต่ํา 45 ประเทศกับ 1 เขตบริหารพิเศษฮ่องกง ตามแผนเปิดรับนักท่องเที่ยวเข้าประเทศ โดยไม่ต้องกักตัว พร้อมย้ําให้ทุกหน่วยงานบูรณาการการทํางานร่วมกัน ดําเนินการอย่างรอบคอบ รัดกุม และคํานึงถึงสถานการณ์ด้านสาธารณสุข โดยนายกฯ เล็งเห็นว่า หากประเทศไทยต้องการดึงดูดนักท่องเที่ยวเข้ามาประเทศให้มากขึ้นเพื่อกระตุ้นภาคการท่องเที่ยว และภาคธุรกิจอื่นๆ ที่เกี่ยวข้อง ไทยจําเป็นที่จะต้องเดินหน้าให้เร็วขึ้น และทําตั้งแต่ตอนนี้ เพราะการที่จะรอให้ทุกอย่างสมบูรณ์แบบก่อนนั้น จะทําให้ช้าเกินไป อีกทั้งนักท่องเที่ยวอาจจะตัดสินใจเลือกเดินทางไปประเทศอื่นก่อน แม้การเร่งเดินหน้าอย่างรวดเร็วนี้จะมีความเสี่ยงที่จํานวนผู้ติดเชื้อจะเพิ่มสูงขึ้น แต่ก็เป็นความเสี่ยงที่เราต้องยอมรับ ประเทศไทยเอง มีความสามารถในการรับมือกับความเสี่ยงของโควิด-19 ได้ดีขึ้น และเราก็ต้องเรียนรู้ที่จะอยู่กับโควิด-19 ให้ได้
นายธนกร กล่าวว่า หลังจากที่ไทยได้ประกาศยกเลิกแผนการกักตัวประเทศอื่นๆ อาทิ อเมริกา อินโดนีเซีย (บาหลี) ฟิลิปปินส์ ออสเตรเลีย และมาเลเซีย ก็กําลังดําเนินการในลักษณะเดียวกัน รวมทั้งมีการผ่อนคลายมาตรการข้อบังคับต่างๆ และหลายๆ ประเทศที่เป็นนักท่องเที่ยวของประเทศไทย ก็เพิ่งประกาศผ่อนคลายให้ประชาชนของประเทศนั้น เดินทางออกนอกประเทศได้ง่ายขึ้น
นักท่องเที่ยวที่เดินทางเข้าประเทศไทยจากกลุ่มประเทศที่มีความเสี่ยงต่ําดังกล่าวได้โดยไม่ต้องกักตัว จะต้องเป็นผู้ที่ฉีดวัคซีนครบโดสแล้ว เดินทางเข้าประเทศไทยโดยทางอากาศ และมีหลักฐานปลอดเชื้อโควิด โดยมีการตรวจก่อนออกเดินทาง และตรวจเมื่อมาถึงประเทศไทย ซึ่งจะมีผลตั้งแต่วันที่ 1 พฤศจิกายนนี้เป็นต้นไป แต่ทั้งนี้ทุกประเทศดังกล่าวคงต้องพิจารณาความเสี่ยงของประเทศไทยด้วยเช่นกัน ก่อนที่จะอนุญาตให้คนของประเทศเขาเดินทางมาประเทศไทยได้
โฆษกประจําสํานักนายกฯ กล่าวต่อว่า นายกฯ ได้กําหนดนโยบายเหล่านี้ต่อยอดจากความสําเร็จด้านการจัดการโรคในประเทศ เพื่อเพิ่มกิจกรรมทางเศรษฐกิจ และฟื้นฟูเศรษฐกิจ ซึ่งท่านนายกฯ ได้ขอบคุณกระทรวง และหน่วยงานต่างๆ ที่เกี่ยวข้อง ที่ร่วมกันทําภารกิจที่เต็มไปด้วยความกดดันนี้ พยายามแก้ไขและจัดการ กฏระเบียบ ขั้นตอน และกระบวนการต่างๆ ในระยะเวลาอันสั้น และตระหนักดีว่า ทุกคนทุกฝ่ายพยายามกันอย่างเต็มที่ และได้สั่งการให้กระทรวงสาธารณสุขเร่งเครื่องการฉีดวัคซีนให้เร็วมากยิ่งขึ้นไปอีก รวมทั้งขอให้ทุกคนยังคงรักษามาตรการทางสาธารณสุข มีวินัยในการสวมหน้ากากอนามัย หมั่นล้างมือ และรักษาระยะห่างระหว่างบุคคลอยู่เสมอ